CELEX: 62013CN0613
Language: bg
Date: 2013-11-26 00:00:00
Title: Дело C-613/13 P: Жалба, подадена на 26 ноември 2013 г. от Европейската комисия срещу решението, постановено от Общия съд (четвърти състав) на 16 септември 2013 г. по съединени дела T-379/10 и Т-381/10, Keramag Keramische Werke AG и др., Sanitec Europe Oy/Европейска комисия

22.2.2014   
            
            
               BG
            
            
               Официален вестник на Европейския съюз
            
            
               C 52/27
            
         Жалба, подадена на 26 ноември 2013 г. от Европейската комисия срещу решението, постановено от Общия съд (четвърти състав) на 16 септември 2013 г. по съединени дела T-379/10 и Т-381/10, Keramag Keramische Werke AG и др., Sanitec Europe Oy/Европейска комисия
   (Дело C-613/13 P)
   2014/C 52/49
   Език на производството: английски
   
      Страни
   
   
      Жалбоподател: Европейска комисия (представители: F. Castillo de la Torre, F. Ronkes Agerbeek)
   
      Други страни в производството: Keramag Keramische Werke AG и др., Sanitec Europe Oy
   
      Искания на жалбоподателя
   
   Жалбоподателят иска от Съда:
   
               —
            
            
               да отмени точка 1 от диспозитива на обжалваното съдебно решение, доколкото с нея се отменя член 1 от спорното решение по отношение на събитията в AFICS и отговорността на Allia SAS, на Produits Céramique de Touraine SA и на Sanitec за участието им в тях,
            
         
               —
            
            
               да отмени изцяло точка 2 от диспозитива на обжалваното съдебно решение,
            
         
               —
            
            
               ако Съдът постанови окончателно решение по спора, да отхвърли жалбата за отмяна, доколкото се отнася за събитията в AFICS, и да възстанови глобите, наложени на Allia SAS, Produits Céramique de Touraine SA и Sanitec, и във всеки случай,
            
         
               —
            
            
               да осъди жалбоподателите в първоинстанционното производство (други страни в производството в настоящото дело) да понесат съдебните разноски, направени в настоящото производство, и ако Съдът постанови окончателно решение по жалбата за отмяна, също и разноските по това дело.
            
         
      Правни основания и основни доводи
   
   Първо основание: неизпълнение на задължението за мотивиране и неспазване на правилата относно доказването; Общият съд не е разгледал някои доказателства и е приложил твърде строги условия за доказване към доказателствата, които е разгледал.
   Второ основание: противоречиви мотиви; преценката на доказателствата е в пряко противоречие с преценката в три други съдебни решения, постановени на същия ден, отнасящи се до същото решение и същите факти.